ทิสโก้ปลุกยอดกองทุนลดภาษีอัดโปรโมชันสู้
&nbsp;โพสต์ทูเดย์ &#8212; บลจ.ทิสโก้ ออกโปรโมชันกระตุ้นกองทุน LTFRMF ชูกอง RMF ต่างประเทศช่วยกระจายเสี่ยงหุ้นไทยดีดขึ้นแรง
17 ส.ค. 2554

โพสต์ทูเดย์ — บลจ.ทิสโก้ ออกโปรโมชันกระตุ้นกองทุน LTFRMF ชูกอง RMF ต่างประเทศช่วยกระจายเสี่ยงหุ้นไทยดีดขึ้นแรง
นายธีรนาถ รุจิเมธาภาส กรรมการผู้จัดการ บริษัทหลักทรัพย์จัดการกองทุน (บลจ.) ทิสโก้ เปิดเผยว่า บลจ.ทิสโก้ ได้ออกโปรโมชันสำหรับกองทุนรวมหุ้นระยะยาว (LTF) และกองทุนรวมเพื่อการเลี้ยงชีพ (RMF) สำหรับ 4 เดือนสุดท้ายข้ามไปถึงต้นปีหน้า เริ่มตั้งแต่วันนี้31 ม.ค. 2554 เพื่อกระตุ้นตลาดให้ผู้ลงทุนได้ใช้สิทธิประโยชน์ในการลดหย่อนภาษีปลายปี 
นอกจากนี้ ในฐานะที่เป็นผู้นำด้านการบริหารกองทุนต่างประเทศ (FIF) บลจ.ทิสโก้ นำเสนอกับการลงทุน RMF กองทุนหุ้นต่างประเทศ เนื่องจากมองว่าการลงทุนหุ้นต่างประเทศจะสดใสสอดคล้องกับการฟื้นตัวเศรษฐกิจโลก หลังหุ้นไทยขึ้นไปล่วงหน้าจน“RMF กองต่างประเทศเหมาะสำหรับผู้ลงทุนที่ต้องการกระจายความเสี่ยง จากการที่ตลาดหุ้นไทยปรับตัวขึ้นมามากสัดส่วนราคาต่อกำไร (พี/อี) หุ้นไทยเกือบจะสูงกว่าค่าเฉลี่ยของตลาดหุ้นในเอเชีย การกระจายความเสี่ยงไปลงทุนกองทุนหุ้นในต่างประเทศที่ราคาถูกกว่า ถือเป็นทางเลือกที่น่าสนใจ เพราะยังมีโอกาสสร้างผลตอบแทนที่ดีในระยะยาว
สำหรับปีนี้ บลจ.ทิสโก้ มีกองทุน RMF ไชน่าอินเดีย และ RMF เอเชีย แปซิฟิก เอ็กซ์ เจแปน นำเสนอ พร้อมโปรโมชันบัตรกำนัลมูลค่าสูงสุดในกลุ่มกองทุนรวมทั้งหมดเมื่อเทียบกับมูลค่าลงทุน สำหรับผู้ที่เลือกลงทุนกองทุนต่างประเทศ
ทั้งนี้ เมื่อลงทุนในกลุ่มกองทุนหุ้นต่างประเทศ RMF ทุกๆ 1.2 หมื่นบาท ลงทุนในกลุ่มกองทุนหุ้น LTF และทิสโก้หุ้นระยะยาว, ทิสโก้หุ้นระยะยาวปันผล RMF ทิสโก้ หุ้นทุน เพื่อการเลี้ยงชีพทุกๆ 3 หมื่นบาท และลงทุนในกลุ่มกองทุนตราสารหนี้และผสม RMF ทิสโก้ ตราสารหนี้ เพื่อการเลี้ยงชีพ, ทิสโก้ ตราสารหนี้มั่นคง เพื่อการเลี้ยงชีพ, ทิสโก้ พลทรัพย์ เพื่อการเลี้ยงชีพ ทุกๆ 6 หมื่นบาท จะได้รับบัตรของขวัญท็อปส์ มูลค่า 100 บาท หรือบัตรกำนัลสตาร์บัคส์มูลค่า 100 บาท ทันที